CK คว้างานใหม่ติดตั้งโครงข่ายโทรคมนาคมของ “BEM” มูลค่า 248.56 ลบ.
CK คว้างานใหม่ติดตั้งโครงข่ายโทรคมนาคมของ "BEM" มูลค่า 248.56 ลบ.
26 ก.ค. 2561

บริษัท ช.การช่าง จำกัด (มหาชน) หรือ CK เปิดเผยว่า บริษัทลงนามเป็นผู้รับจ้างในสัญญางานออกแบบ จัดหา ติดตั้ง และทดสอบระบบโครงข่ายโทรคมนาคม (เครือข่ายกระจายคลื่นวิทยุแบบครบวงจรที่สามารถรองรับระบบของผู้ให้บริการเครือข่ายโทรศัพท์เคลื่อนที่ทั้งหมดในประเทศไทย ทั้งเสียงและข้อมูลและรองรับความถี่ เทคโนโลยี หรือผู้ให้บริการเครือข่ายรายใหม่ในอนาคต) ภายในสถานีรถไฟฟ้าใต้ดินโครงการรถไฟฟ้าสายสีน้ำเงินส่วนต่อขยาย จำนวน 4 สถานี
ได้แก่ สถานีวัดมังกรฯ สถานีสามยอด สถานีสนามไชยและสถานีอิสรภาพ (Variation Order No.2 Provision of Integrated Radio Distribution Network (IRDN)) กับบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ในฐานะผู้ว่าจ้าง โดยให้ถือเป็นส่วนหนึ่ง (งานเพิ่มเติม) ของสัญญางานบริหารโครงการรวมถึงเป็นผู้จัดหาและติดตั้งอุปกรณ์งานระบบรถไฟฟ้าในโครงการรถไฟฟ้าสายสีน้ำเงินส่วนต่อขยาย มูลค่าสัญญาประมาณ 248,565,440.18 บาท (ไม่รวมภาษีมูลค่าเพิ่ม) ระยะเวลาดำเนินประมาณ 12 เดือน